CELEX: 62019TA0387
Language: ro
Date: 2021-05-12 00:00:00
Title: Cauza T-387/19: Hotărârea Tribunalului din 12 mai 2021 – DF și DG/BEI („Funcție publică – Personalul BEI – Remunerație – Decizie prin care se refuză dreptul la indemnizația de instalare cu ocazia revenirii la sediu – Răspundere”)

5.7.2021   
            
            
               RO
            
            
               Jurnalul Oficial al Uniunii Europene
            
            
               C 263/17
            
         
      Hotărârea Tribunalului din 12 mai 2021 – DF și DG/BEI
      (Cauza T-387/19) (1)
      
      („Funcție publică - Personalul BEI - Remunerație - Decizie prin care se refuză dreptul la indemnizația de instalare cu ocazia revenirii la sediu - Răspundere”)
      (2021/C 263/22)
      Limba de procedură: franceza
      
         Părțile
      
      
         Reclamanți: DF, DG (reprezentanți: L. Levi și A. Blot, avocate)
      
         Pârâtă: Banca Europeană de Investiții (reprezentanți: M. Loizou și K. Carr, agenți, asistați de J. Currall și B. Wägenbaur, avocați)
      
         Obiectul
      
      Cerere întemeiată pe articolul 270 TFUE și pe articolul 50a din Statutul Curții de Justiție a Uniunii Europene prin care se solicită, pe de o parte, anularea, în primul rând, a deciziilor BEI din 6 martie 2018 și din 28 februarie 2019 de a nu le acorda reclamanților beneficiul indemnizației de instalare, în al doilea rând, a deciziilor BEI din 19 și din 27 martie 2019 de confirmare a deciziei de a nu acorda indemnizația de instalare și de respingere a cererii lor de deschidere a unei proceduri de conciliere și, în al treilea rând, a deciziilor BEI din 14 iunie 2019 de confirmare a deciziei de a nu acorda indemnizația de instalare și, pe de altă parte, obținerea reparării prejudiciului pe care reclamanții pretind că l-ar fi suferit ca urmare a acestor decizii
      
         Dispozitivul
      
      
                  1)
               
               
                  Anulează deciziile Băncii Europene de Investiții (BEI) din 6 martie 2018 și din 19 martie 2019 de a nu acorda lui DF plata indemnizației de instalare prevăzute la articolul 5 din anexa VII la Dispozițiile administrative aplicabile personalului BEI.
               
            
                  2)
               
               
                  Anulează deciziile BEI din 28 februarie și din 27 martie 2019 de a nu acorda lui DG plata indemnizației de instalare prevăzute la articolul 5 din anexa VII la Dispozițiile administrative aplicabile personalului BEI.
               
            
                  3)
               
               
                  Obligă BEI la plata către DF și către DG, sub rezerva calculului sumelor, a indemnizației de instalare prevăzute la articolele 5 și 17 din anexa VII la Dispozițiile administrative aplicabile personalului BEI, majorată cu dobânzi moratorii de la data pronunțării acestei hotărâri, calculate la rata Băncii Centrale Europene (BCE), majorată cu două puncte, până la data plății integrale de către BEI.
               
            
                  4)
               
               
                  Respinge în rest acțiunea.
               
            
                  5)
               
               
                  Obligă BEI la plata cheltuielilor de judecată.
               
            
         (1)  JO C 288, 26.8.2019.